રોજેરોજ આ દેશમાં અગ્નિ પરીક્ષાઓ જેવી પરીક્ષા થતી રહે છે. પરીક્ષા માત્ર વિધ્યાર્થીઓની જ નથી થતી. રાજકીય પક્ષોની, સત્તાપક્ષ અને વિપક્ષની, બિનસાંપ્રદાયિક પરિબળોની, દલિતો, આદિવાસીઓ, પછાતો, લઘુમતીઓ, મહિલાઓ, નાગરિક સમાજની અને દેશના એકોએક નાગરિક થાય છે.કાળ એટલે તો કસોટીનો કહ્યો છે. બહુ વસમા દહાડા પસાર કરવાના આવ્યા છે. આ વરસ ખાસ્સા આઠનવ રાજ્યોની ચૂંટણીનું વરસ છે. તો ૨૦૧૯માં લોકસભાની ચૂંટણી માથે ઉભી છે. કેન્દ્ર અને રાજ્યોના અંદાજપત્રો જાણે કે રાજકીય પક્ષોના ચૂંટૅણી ઢંઢેરા બનીને આવી રહ્યા છે. આ કે તે યોજનામાં બજેટ ફાળવણીમાં વધારા ઘટા ડા સિવાય તેમાં દેશની કે રાજ્યની ખરી સમસ્યાઓનું નિદાન ગાયબ છે.